نوائب_شام
بقلم ايلول 💚
تصويت وتعليق بين الفقرات لطفًا 🦋
""""""""""""""""""""""""""
إنتَ و الدَنيا و هلي ،
شوغتي و ونات لِيلي
و دمعتي بالمُغربية
وجع گَلبي و وجع رَوحي
و أثار إيدية
و هسة آني لوحدي مَحد إليه .
""""""""""""""""""
رويــده :: ااخ يا گـــلبي الما اله نيه يرتاح تلوعت والله تلوعت اباوعله ينتر ايده منهم وهم مخلينها وره ظهره ولازمينه منا ومنا صعدوه بالسيارة وراحو وشام مفرفحه بحضني تكمز وتجر بروحه تصرخ وراه بكل صوتها ابجي بحركة والمح عمو حيدر ومجتبى اجو مديت ايدي على حلك شــام اكتم صوتها مسحت دموعي ووكفت ساحبه شــام المفرفحه باوعت بعيونها گـــلبي مشتعل نار
- ادخلي ابجي جوا اذا ما تكدرين تسكتين كدامهم .
وهي دخلت للبيت ركض باوعت الغزل وافاطم واشرتلهن يرحن وراها وعمو واكف كدامي مبتسم بشماته ويگلي
- ها ولج شني هم كتله احد ؟
سكتت اباوع بعيونه بس اريد الغصه تروح من صوتي وما ابين مكسورة بلعت ريك رافعه راسي واحجي
- اخوي مو قاتل وكلكم تعرفون هالشي
- انجبي واحجي عدل لا افر وجهج فر المن اخذوه
- يرجع مو مشكلة انتَ بس لا يضل بالك .
خزرني وتقدم يريد يمد ايده لزمه مجتبى يسكته وتقدم هو كدامي كال
- شنو رويــده شسالفة ليش اخذوا
- ما ادري
- أستغفر الله وتالي شلون ؟
- الله موجود
عض شفته يباوع لعيوني كال
- شو جنج مكيفه شنو فلمج ؟
- اكيف اخوي ينسجن ؟؟؟
- اندري يعني عادي اشوفج ما مهتمه ؟
سكتت وهو رجع تقرب خطوة واني ثابته بمكاني كال
- هسه اروح وراه اشوف شنو السالفة
- ماكو داعي ابن عمته وابن خالته راح يجون
خزرني ينتر
- غير انا موووجود شكو بعد
ابتسمت على اعصابي كتله
- ثق لو يبقى طول عمره بالسجن او بمصحة هالمره ما الك فرصة تساومني
أنت تقرأ
نوائب شامMystery / Thriller
غرفة مظلمة صراخ لا يعلم سببه ما بعد سكون الجميع يظهر وجعه هي فقط تستطيع ان تسمعه وتتسأل من هذا ومن ذا الذي يعذبه يتناثر فضولها للمعرفه تخطئ بالسير نحوه لو لم تدق باب تلك الغرفة لن تصبح حبيسة وشمه لكن فات الأوان ذهبت شام لترى من خلف ذلك الباب وبعدها...